ЎЗБЕКИСТОН ХАЛҚ ШОИРИ УСМОН АЗИМ БИЛАН УЧРАШУВ\nУчрашувда профессор-ўқитувчилар, талаба-ёшлар ҳамда адибнинг ижодини доимий равишда кузатиб бораётган мухлислари иштирок этди.\nТадбир аввалида академиянинг Ёшлар билан ишлаш бўйича проректори Ш.Акмалов сўзга чиқиб, шоирнинг ҳаёти ва ижод йўлига тўхталиб ўтар экан, ижодкорнинг халқимиз маънавияти, бой ўтмиши ва она Ватанимиз табиати, унга меҳр-муҳаббати ҳамда давлатимизнинг ёрқин истиқболига ишончи бадиий ифодаланган шеърлари хусусида фикр юритиб, ижодига янада парвоз тилади.\nМаълумки, Ўзбекистон халқ шоири Усмон Азим 1950 йил 13 августда Сурхондарё вилоятининг Бойсун туманидаги “Газа” қишоғида туғилган. Тошкент давлат университетининг (ҳозирги Ўзбекистон Миллий университети) журналистика факультетини тамомлаган. Ўзбекистон радиоси Адабий-драматик эшиттиришлар Бош муҳарририятида (1976–1988), Ўзбекистон Ёзувчилар уюшмасида (1988–1989), Ўзбекистон Республикаси Президенти девонида (1991–1994), “Савдогар” газетасида (1995–1999) турли вазифаларда ишлади. 2003 йилдан ҳозирга қадар Ўзбек Миллий академик драма театрида адабий бўлим мудири вазифасида хизмат қилиб келмоқда.\nИжодкорнинг 1979 йилда чоп этилган “Инсонни тушуниш” илк шеърий китоби билан адабий жамоатчилик эътиборини қозонди. Шундан сўнг, “Ҳолат” (1979), “Оқибат” (1980), “Кўзгу” (1983), “Сурат парчалари”, “Дарс” (1985), “Иккинчи апрель” (1987), “Бахшиёна” (1989), “Ғаройиб аждарҳо” (1990), “Уйғониш азоби” (1991), “Ғусса”, “Узун тун” (1994), “Бор экан-да, йўқ экан” (1995), “Куз” (2001), “Фонус” (2007), “Юрак” (2009) каби шеърий китоблари, “Жоду” (2003) насрий тўплами, “Адибнинг умри” (2011), “Жимлик” (2012) драматик асарлари босилди. Адибнинг “Сайланма”си (1995) ҳамда қатор шеърий китоблари адабий жамоатчилик томонидан илиқ кутиб олинди. “Куз” ва бошқа ўнлаб тўпламларига кирган шеърлар, достонлар ифодаларга бойлиги, жўшқин ва жозибадорлиги, гоҳ шодон, гоҳ маҳзун оҳанглари билан китобхон қалбидан жой эгаллаган.\nУсмон Азим моҳир таржимон ҳамдир. У ўнлаб хорижлик шоирларнинг ижодидан намуналарни ўзбек тилига маҳорат билан ўгирган. Ўз навбатида, унинг шеърлари ҳам француз, немис, инглис, поляк, эстон, грузин, македон, литва, турк, тожик, рус, қозоқ, қирғис ва кўплаб бошқа тилларга таржима қилинган. Кўплаб шеърлари таниқли ҳофис ва хонандалар томонидан кўйга солиниб, ижро этиб келинган.\nАдиб ижодининг илк даврида радиодраматургияда (“Бахтли бўлайлик”, “Ҳужжатли фильм учун сюжет”, “Баҳодир ва малика” пьесалари) ўзини синаб кўрган шоир, кейинги йилларда драма жанрига қўл урди. “Кундузсиз кечалар” (1998), “Алпомишнинг қайтиши” (2000), “Бир қадам йўл” (2002), “Ўтган замон ҳангомалари” (2003), “Адибнинг умри” (2005) номли пьесалари саҳналаштирилди. Миллий театримиз саҳнасида қўйилган “Кундузсиз кечалар” спектакли Андижонда ўтган халқаро театр фестивалида “Энг яхши спектакл” номинациясига сазовор бўлган.\nТадбир давомида талаба-ёшлар ва шоир ижодига катта қизиқиш билдирган мухлислар адибнинг ижод оламига кириб келиши, устозлари, болалик йиллари, сермашаққат ижоди хусусидаги саволлар билан шоирга юзландилар. Шунингдек, академия устоз-мураббийлари 70 ёшни қаршилаш арафасида турган ижодкор ҳаёти ва ижодига муваффақият тилашиб, эсдалик совғаларини топширишди.


Тожикистон қишдан омон чиқишда Эронга суянмоқчи\n24 ноябр 2020, Тошкент вақти: 13:43\nЎзбекистон ва Туркманистон билан табиий газ ҳамда электр энергияси нархи борасида келиша олмаётган Тожикистон иқтисодий-ижтимоий тангликдан чиқиш ниятида Эрон билан электр олди-бердисини йўлга қўймоқчи.\nБу ҳақда Эронга сафарга отланган Тожикистон ташқи ишлар вазири Ҳамрохон Зарифий маълум қилди. У Эрон, Афғонистон ва Тожикистон ҳудудларидан ўтувчи электр узатиш линияси тожикистонликларни қиш қаҳратонидан қутқариш билан бир қаторда мамлакат иқтисодиёти учун ҳам ўта муҳимлигини билдирди.\n“Табиий газ нархининг ошиб кетиши сабабли Ўзбекистон ва Туркманистон билан музокараларимиз оғир кечмоқда. Агар газ нархи ошиши шу тариқа давом этаверса, табиийки, электр қуввати нархи ҳам ошади. Вазиятдан чиқиш мақсадида Машҳад-Ҳирот-Мозори шариф-Қўрғонтепа электр узатиш линияси қурилишига оид лойиҳа юзасидан музокаралар давом этмоқда. Агар бу лойиҳа амалга оширилса, ёз мавсумида биз ортиқча электр энергиясини Эронга сотамиз. Қишда эса Эрондаги иситиш марказлари фаол бўлиб электр қувватига унчалик эҳтиёж қолмаслиги сабабли биз у ёқдан арзон электр қуввати сотиб олишимиз мумкин”,- деди Ҳамрохон Зарифий.\n“Барқи тожик” очиқ акциядорлик ширкати вакили Рашид Гуловнинг айтишича, Эроннинг “Тавонур” ширкати қуриши кўзда тутилган бу электр узатиш линияси йилига 1000 мегаватт ёки 9 миллион киловатт соат электр қуввати етказиб бериш қувватига эга бўлади.\n“Айни пайтда Эроннинг “Мусонур” ширкати лойиҳанинг техник жиҳатларини ўрганмоқда. Лойиҳа техник асослаб берилгандан сўнг Эроннинг “Тавонур” ширкати билан бу лойиҳанинг амалга оширилишига доир шартнома ҳам имзоланади”,- деди Р.Гулов.\nБундан бир неча кун илгари Тожикистон энергетика ва саноат вазири Шерали Гул бу йил қиш аввалгиларидан ҳам оғирроқ келиши мумкинлигини, чунки Норак сув омборида сув сатҳи етарли бўлмагани сабабли мамлакатда электр ишлаб чиқариш тобора камаяётганини билдирган эди. Шунинг учун ҳам у электр қувватига чеклов бу йил ҳар йилгига нисбатан олдинроқ, яъни сентябрь ойи бошларидан амалга оширилишини айтганди.\nҲукумат мулозимлари тилидан айтилган бу маълумотлар ва тобора яқинлашиб келаётган қиш тожикистонликларда хавотир уйғотаётир. Улар эса ҳукуматга умид қилмай, топганини омборларга ғамлаш билан овора.\nАммо Тожикистон президенти Имомали Раҳмон бу қийинчиликлар вақтинчалик экани ва келгуси 3-4 йил мобайнида Сангтўда бир ва икки ҳамда Роғун ГЭСлари қуриб битирилгач, мамлакатда йилига 34 миллиард киловатт соат электр қуввати ишлаб чиқилишини таъкидлайди. Давлат раҳбари мамлакат эҳтиёжи учун шу миқдор электр қувватининг 24 миллиард киловатти етарли эканини ва ортиқчаси экспорт қилинишига ваъда бериб келади.\nБироқ кузатувчилар ваъда ваъдалигича қолиб кетиши мумкинлиги, бу режалар амалга ошиши ҳукумат раҳбарларининг сиёсий иродасию хорижий сармоядорларнинг бу ҳукуматга ишончида эканини таъкидламоқда.


Ўзбекистонда ҳар йили август ойининг учинчи якшанбасида Ҳаво флоти куни нишонланади. Шу муносабат билан Ўзбекистон Республикаси Мудофаа вазирлиги Ҳаво ҳужумидан мудофаа қўшинлари ва Ҳарбий ҳаво кучлари қўмондонлиги томонидан «Чирчиқ» полигонида тантанали тадбир ўтказилди.\nУнда мудофаа вазирининг биринчи ўринбосари, Қуролли Кучлар Бош штаби бошлиғи генерал-майор Павел Эргашев, мудофаа вазири ўринбосари, Ҳаво ҳужумидан мудофаа қўшинлари ва Ҳарбий ҳаво кучлари қўмондони генерал-майор Ахмад Бурхонов, Тошкент ҳарбий округи қўмондони полковник Зокиржон Сайфудинов, шунингдек, бошқа масъул офицерлар, давлат ва жамоат ташкилотлари вакиллари ҳамда фуқаролар иштирок этди.\n«Тадбир аввалида ҳарбий учувчиларни ёд этиш монументига ташриф буюрилиб, марҳум учувчилар хотирасига ҳурмат бажо келтирилди. Ёдгорлик монументи ёнида Қуролли Кучлар академияси ҳарбий оркестрининг мусиқий чиқишлари йиғилганларга ўзгача кайфият бағишлади.\nТантанали тадбир Чирчиқ аэродромида давом этди. Тадбирда сўз олганлар соҳанинг бугунги кундаги ривожи, ушбу йўналишда ҳаётга татбиқ этилаётган ислоҳотлар хусусида тўхталиб, соҳа фидойиларини касб байрами билан самимий қутлади.\nҲаво ҳужумидан мудофаа қўшинлари ва Ҳарбий ҳаво кучлари қўмондонлигининг бир гуруҳ ҳарбий хизматчиларига Мудофаа вазирлигининг «Намунали хизмати учун» кўкрак нишони, фахрий ёрлиқ ҳамда қимматбаҳо совғалари топширилди.\nМаросим сўнгида йиғилганлар учун замонавий учиш техникалари ва ўзига хос авиашоу намойиш этилди», дейилади Мудофаа вазирлиги Ахборот ва оммавий коммуникациялар департаменти хабарида.\n17:24 / 11.09.2019\nЎзбекистон Мудофаа вазирлиги ҳарбий делегацияси АҚШга борди


Сешанба, 27 Июль\n28 июль куни Ёзги Олимпиаданинг бешинчи кунги баҳслари ўтказилади. Эртанги баҳсларда яна 4 нафар ўзбекистонлик спортчи 2 спорт тури бўйича ўз омадини синаб кўради.\nШу куни икки нафар боксчи нимчорак финал жангларидан иштирокини бошлайди, дзюдочилар жамоасидан бир эркак ва бир аёл спортчи медаллар учун курашиб кўради.\nСоат 07:00да -70 кг вазн тоифасида Ўзбекистон шарафини ҳимоя қилаётган дзюдочи Гулноза Матниёзова татамига чиқади. Унинг илк рақиби чадлик Демос Мемнелум бўлади.\nСоат 07:45да эса Ўзбекистон дзюдо жамоасининг медал учун сўнгги умидларидан бири бўлмиш Давлат Бобонов (-90 кг вазн тоифасида) иштирокини бошлайди. Унга дастлабки жангида италиялик Николас Мунгай рақиблик қилади.\nҲозирга қадар Шарофиддин Лутфуллаев (-60 кг), Сардор Нуриллаев (-66 кг), Ҳикматиллоҳ Тўраев (-73 кг), Шарофиддин Болтабоев (-81 кг), Диёра Келдиёрова (-52 кг) ва Фарангиз Ҳожиева (-63 кг) турнирни тарк этиб бўлди. Кейинги кунларда Муҳаммадкарим Хуррамов (-100 кг) ва Бекмурод Олтибоев (+100 кг) ўз омадларини синаб кўришади.\nБокс жамоасининг яна икки вакили чорак финал йўлланмаси учун жанг қилади. Соат 8:40да -57 кг вазн тоифаси вакили Миразизбек Мирзахалилов ирландиялик Курт Уолкерга қарши рингга кўтарилади.\nСоат 16:30да эса -81 кг вазн тоифасида Дилшод Рўзметов озарбойжонлик Aлфонсо Домингесга қарши жанг бошлайди.\nБу Дилшод Рўзметовнинг Олимпиададаги иккинчи жанги бўлади. У 1/16 финалда ирландиялик Эммет Бреннанни 5:0 ҳисоби билан мағлуб этганди.\nБундан ташқари, Турсуной Раҳимова (+51 кг), Элнур Абдураимов (-63 кг), Шаҳобиддин Зоиров (-52 кг) ва Фанат Қаҳрамонов (-75 кг) ҳам илк жангларда ғалабага эришиб, 1/8 финалга чиққанди. Бугун Ўзбекистон бокс жамоасининг яна бир вакили Бобо-Усмон Ботуров (-69 кг) 1/4 финал йўлланмасини ҳал қилди. Санжар Турсунов (-91 кг) эса илк рақибга мағлуб бўлиб, турнирни 1/16 финалдаёқ тарк этганди. Шаҳноза Юнусова (-69 кг) илк жангда муваффақиятсизликка учраган.\nЎзбекистон делегациясининг Олимпиада ўйинларидаги байроқдори, +91 кг вазн тоифаси вакили Баҳодир Жалолов эса иштирокини 29 июль куни бошлайди. Шунингдек, -60 кг вазн тоифаси вакили Райҳона Қодирова ҳам илк жангига тайёрланмоқда.\nЎзбекистон делегацияси ҳозирча бир олтин медал билан умумий рейтингда 23-ўриндан жой олиб турибди.\nМиразизбек Мирзахалилов Дилшод Рўзметов Давлат Бобонов


Марказий Осиёнинг ўлик шаҳарлари (фотолавҳа) - Фарғона.Ру ахборот агентлиги\n14:50 msk, 15 Июль 2020\nМарказий Осиёнинг ўлик шаҳарлари (фотолавҳа)\n29.08.2007 23:18 msk\nЎтган асрнинг олтмишинчи йилларида Москва Марказий Осиёнинг чекка жойларини ўзлаштира бошлаганди. Катта шаҳарлардан юзлаб километр наридаги баланд тоғларда тўғонлар, шахталар қурилганди. Социализм қурилишларида ёрқин коммунистик келажак шаҳарларининг тимсоли бўлмиш манзилгоҳлар барпо этилганди.\nСовет империяси қудратини тамсил этувчи намунали шаҳарларга бутун Совет Иттифоқидан кўнгиллилар келарди.\nБаланд тоғларда “рус” оролчалари бўлмиш Рогун, Нурек, Молисой, Шўроб, Янгиобод шу тариқа пайдо бўлганди. Туб аҳоли кўчманчиларга қаттиқ ҳасад қилардилар. Келгиндиларнинг маошлари зўр эди, янги барпо этилган шаҳарчаларда албатта кинотеатрлар, ўйингоҳлар бўларди, дўконлардаги мол турлари Москвадаги дўкондаги моллар билан рақобатлашарди. Бугунги кунда бу манзилгоҳларнинг ҳаммаси арвоҳ шаҳарларга айланган.\nШўробдаги маданият уйи. Игорь Ротарь фотоси\nТожикистон шимолидаги Шўроб кончилар шаҳри (Исфара ёнида) бунга типик мисол бўла олади. Бу ерга биринчи бор келган одамда “шаҳар оммавий равишда бўмбабўрон қилинибди”, деган тасаввур уйғонади. Биноларнинг қарийб ҳаммаси вайрон бўлган, увадаларга ўраниб олган йўловчилар бегона кишига чўчинқираб қарайдилар. Ярми ўчиб кетган “кинотеатр”, “мактаб”, “клуб”, “кутубхона” сингари ёзувлар қачонлардир бу ерда ҳаёт қайнаганидан далолат беради.\nШўроб қўшни қишлоқларга майдалаб олиб чиқиб кетилмоқда. Игорь Ротарь фотоси\nСовет Иттифоқи парчаланганидан кейин кон қарийб тўхтаб қолган ва бугунги кунда бу ерда кўмирни икки аср аввалгидек усул билан – қўлда қазиб оладилар ва ер юзасига қопда тортиб чиқарадилар. Бу ерда ойига ўн доллардан кўп пул топиб бўлмайди, одамларнинг кўпчилиги шаҳардан кетиб қолганлар. Ҳозир бу ерда тўрт мингдан кўп одам яшамайди - шаҳарда, асосан, қариялар ва ногиронлар қолган.\nШўробдаги православ қабристони. Игорь Ротарь фотоси\nШўробда уч хонали хусусийлаштирилган квартира 10 доллар атрофида туради, аммо чекка қишлоқлар аҳли ҳатто шу пулни ҳам сарфлаб ўтирмайдилар. Бўшаб қолган уйларни бузиб кетаверадилар, шу йўл билан топилган қурилиш материалларини ўз қишлоқларига ташиб кетадилар... Ўйингоҳ ва боғ яйловга айлантирилган. Маҳаллий русларнинг кўпи ярим оч ҳолда кун ўтказади. Эплаб қорин тўйдириш учун одамлар қишлоқма-қишлоқ юришиб, шахсий буюмларини озиқ-овқатга алмаштирадилар.\nШўробда сув олиб келиш учун юзлаб метр наридаги қудуққа боришга тўғри келади. Игорь Ротарь фотоси\nБунақа шаҳарчаларнинг қарийб ҳаммаси шу аҳволга тушган. Бироқ камида битта истисно бор. Янгиобод кончилар шаҳарчасини (авваллари бу ерда уран қазиб олинган) Тошкентга нисбатан яқинлик сақлаб қолган. Тошкентликлар Янгиободдаги квартираларни дала ҳовли сифатида сотиб ола бошлаганлар. Бугунги кунда бу ерда кончиларни топиш қийин, бироқ қишда ҳам, ёзда ҳам бу ерда тошкентликларни кўплаб учратиш мумкин.\nЁзда бу ерда Тошкентнинг жазирама иссиғидан қочиб, жон сақлаш ва тоғларни кезиб юриш, қишда эса тоғ чанғиларида учиш мумкин. Шу тариқа, тақдирнинг аччиқ ҳазили билан Марказий Осиёнинг бориш қийин бўлган тоғли жойларини забт қилиш бўйича Москванинг улкан режалари Тошкентдан 100 километр нарида мўъжазгина курорт шаҳарча пайдо бўлиши билан якун топган.\nЯнгиободдаги Чайковский ҳайкали. Игорь Ротарь фотоси\nМуаллиф ҳақида: Игорь Ротарь – Марказий Осиё бўйича эксперт, Eurasianet нашрининг Марказий Осиёдаги мухбири, олти йилдан бери ўзи тадқиқ қилаётган минтақада яшайди.


Россиянинг Суриядаги «тартибсиз» бомба ҳужумлари туфайли 200 мингга яқин тинч фуқаро қочқинга айланди\nБирлашган Миллатлар Ташкилотининг маълум қилишича, Россия ва Суриянинг бомба ҳужумларидан қочганларнинг 80% дан ортиғини совуқ об-ҳаво туфайли қийин аҳволда қолган аёллар ва болалар ташкил қилади.\nКарвонсарой ва AFP\n18 ноябр куни ижтимоий тармоқларда тарқалган видеолавҳада сурияликлар Кремл эгаллаб олишга уринаётган ҳудудларда патрул назорати олиб бораётган Россия ҳарбий машиналарига тошлар ва Молотов коктейли солинган идишларни улоқтираётгани акс этган.\nЯкшанба (29 декабр) куни Европа Иттифоқи (ЕИ) Россия ва унинг иттифоқчиси – Сурия режимини тинч аҳолига қарши «тартибсиз» ҳарбий ҳужумларни тўхтатишга чақирди.\nКўрпа-тўшаклар, кийим-кечак ва уй анжомлари ортилган машиналар Сурия жанубидаги Идлиб вилоятидан бутун бошли оилаларни эвакуация қилган, Россия ва Сурия режимининг икки ҳафта давом этган бомба ҳужумлари натижасида бу ҳудудни жами 235 мингдан ортиқ одам тарк этган.\nДекабр ойи ўрталаридан бери режим кучлари ва уларнинг Россиялик иттифоқчилари мамлакатда саккиз йилдан бери вайронкор уруш давом этаётган Суриядаги мухолифат назоратида бўлиб турган сўнгги йирик ҳудуднинг жанубий қисмини бомбалашни кучайтирганлар.\n«Сурия шимоли-ғарбида Сурия режими ва иттифоқчиларининг зўравонликларига чек қўйилиши лозим», дейилади юқори мартабали ЕИ дипломати Джозепа Бореллнинг баёнотида. Унинг таъкидлашича, ҳаво ҳужумлари ва отишмалар «тинч аҳоли орасида сон-саноқсиз ўлимларга сабаб бўлган».\nРоссия ва Сурия режимининг бомба ҳужумлари туфайли қочишга мажбур бўлган суриялик бола Дана шаҳри яқинидаги эвакуация қилинганлар учун мўлжалланган жамлоқда очиқ ҳавода ухламоқда. (Аареф Ватад /AFP)\n28 декабр куни Истанбулдаги Россия консулхонаси олдида суриялик эркаклар норозилик намойиши ўтказмоқдалар. Улар «Россия ва Асад режими томонидан 30 мингдан зиёд ёш бола ўлдирилган» деган сўзлар ёзилган плакатларни ушлаб туришибди. (Ёсин Оқгул /AFP)\n«Барча томонлар тинч аҳолини ҳимоя қилиш мажбуриятини олган. Режим ва унинг иттифоқчилари тартибсиз ҳарбий ҳужумларни бас қилиши ва халқаро гуманитар ҳуқуқни ҳурмат қилиши лозим», дейилади баёнотда.\nАвгуст ойидаги оташкесим битимига ва халқаро ҳамжамиятнинг зўравонликларни тўхтатишга оид чақириқларига қарамай, Идлиб минтақасида юз берган сўнгги ҳужумлар натижасида кўплаб одамлар ҳаётдан кўз юмган.\nБирлашган Миллатлар Ташкилотининг (БМТ) гуманитар мувофиқлаштириш агентлиги OCHA маълумотларига кўра, 12-25 декабр кунлари ушбу ҳудуд, айниқса қамалдаги Маарет ал-Нуман шаҳрини 235 мингдан ортиқ одам тарк этган, натижада шаҳар «деярли бўшаб қолган».\nЖума (27 декабр) куни OCHA матбуот вакили Дэвид Свонсон бу ойда жанубий Идлибдан қочганларнинг 80 фоиздан ортиғи аёллар ва болалардан иборат эканлигини айтган.\n«Мен лагерларда яшай олмайман», дейди яқинда Идлиб вилояти пойтахтидан шимолда жойлашган Данадаги жамлоққа олиб келинган беш фарзанднинг онаси Умму Абдо.\n«Жуда кучли ёмғир ёғяпти, биз иссиқ жой, кийим-кечак ва озиқ-овқатга муҳтожмиз», деди у ёпинчиқ ортидан ҳорғин кўзлар билан боқар экан.\nКучайиб бораётган заифликлар\nИдлиб вилоятида уч миллионга яқин одам яшайди, жумладан, уларнинг аксари йиллар давом этган зўравонликлар туфайли Суриянинг бошқа ҳудудларидан бу ерга кўчирилган.\nҲудудда ҳукмронлик қиладиган «Ҳаёт Таҳрир аш-Шом» гуруҳининг раҳбари ўтган ҳафта ўз жангарилари ва иттифоқчи исёнчиларни «рус босқинчиларига» қарши курашга чақирган эди.\nАҳолининг оммавий эвакуацияси ўта ноқулай шароитда амалга оширилди – шиддатли ёмғирлар натижасида эвакуация қилинганлар учун мўлжалланган жамлоқни сув босган.\n«Қиш ойларидаги мажбурий кўчиш, айниқса аёллар, болалар, қариялар, ногиронлар ва бошқа заиф қатламларнинг аҳволини оғирлаштирмоқда», дейилади OCHA баёнотида.\nСурия инсон ҳуқуқлари обсерваториясига кўра, декабр ўрталаридан бери давом этаётган тўқнашувлар натижасида 80 га яқин фуқаро ҳалок бўлган.\nЗўравонликларнинг кучайиши оқибатида ёрдам ташкилотлари бу ҳудудда ўз фаолиятини тўхтатишга мажбур бўлишган, натижада шусиз ҳам оғир бўлган гуманитар вазият янада ёмонлашган.\nИдлиб аҳолиси чегара ортидан келадиган ўта зарур ёрдамга муҳтож. Ўтган ҳафта Россия ва Хитой бу каби ёрдамларни етказиб беришни бир йилга узайтира оладиган БМТ Хавфсизлик Кенгаши резолюциясига вето қўйган.\nБу воқеа БМТ томонидан молиялаштирилувчи муҳим ёрдамнинг Идлибга етказиб берилиши январ ойидан тўхтаб қолиши мумкин, деган хавотирларни кучайтирган.\nҲозирда Суриянинг 70 фоизини назорат қилаётган Дамашқ режими бир неча бор бу минтақани ўз назоратига қайтариб олишни ваъда қилган.\nМосква қўлловидаги расмий Дамашқ апрел ойида Идлибга жадал юриш бошлаган ва 1000 га яқин тинч аҳолини ўлдирган, бунинг натижасида 400 мингдан ортиқ одам ўз уйини тарк этишга мажбур бўлганди.\nАвгуст ойида эълон қилинган оташкесимга қарамай, бомба ҳужумларининг давом этаётгани Туркияни жорий ҳафтада Москвадаги музокаралар чоғида сулҳга оид янги келишувни талаб қилишга ундаган.\n24 декабр куни Франция гуманитар вазиятнинг оғирлашгани ҳақида огоҳлантирар экан, зўравонликларни «зудлик билан тўхтатишга» чақирган.\nХавфсизлик кучлари томонидан шафқатсизларча бостирилган ҳукуматга қарши намойишлар ортидан бошланган Суриядаги уруш шу кунгача 370 мингдан ортиқ кишининг ҳаётига зомин бўлди, миллионлаб одамлар ўз ўйларини тарк этишга мажбур бўлдилар.\nҒарб давлатлари Москва ва Дамашқни тинч аҳолига қарши ҳужумларни тўхтатишга чақириб келмоқда.\n8 ноябр куни АҚШ Давлат департаменти сўнгги икки кун ичида мамлакат шимоли-ғарбида мактаб ва туғруқхонага ҳаводан зарба берилгани ва 12 киши ўлдирилганини маълум қилди.\n«Юз берган сўнгги ҳодисалар Россия ва Сурия кучлари томонидан тинч аҳоли ва инфратузилмага қарши пухта ўйланган ҳужумлар режаси бўлганидан дарак беради», деган эди ўшанда АҚШ Давлат департаменти вакили Морган Ортагус.\n«Биз Россия ва Асад режимини ушбу можарони БМТ кўмагидаги сиёсий жараён орқали ҳал этишга ва тинч ҳудудларда урушни тўхтатишга чақирамиз», деди у.\n2015 йилдан бери Россиянинг ҳарбий операциялари натижасида 6686 фуқаро ҳалок бўлган, дейилади Россиянинг Сурия можаросига ҳарбий аралашувига тўрт йил тўлиши муносабати билан эълон қилинган Сурия инсон ҳуқуқлари тармоғининг 30 сентябрь кунги ҳисоботда.\nСуриялик фаоллар томонидан жойларда тўпланган далилларга кўра, ҳалок бўлганлар орасида 1928 нафар ёш бола ва 908 та аёл бор.\nҲисоботда, шунингдек, Россия ҳарбийларининг халқаро миқёсда тақиқланган кассетали бомбалардан фойдаланиши билан боғлиқ 236 та, шунингдек, ёндирувчи қурол қўллаш билан боғлиқ 125 та ҳолат қайд этилган.\nҲисоботга кўра, ушбу хулосалар Россия ҳукумати ёки унинг номидан берилган ёлғон баёнотлар ва ОАВ хабарларидаги «Россия фақат террорчиларни йўқ қилиш ва Сурия халқига ёрдам бериш билан шуғулланмоқда», деган маълумотларга зид.\nБу орада май ойида Россия ҳарбий самолётлари Сурия мухолифатига зарба бериш мақсадида мамлакатдаги касалхоналарни қасддан бомбалагани ҳақида янги далиллар пайдо бўлган.\nСурияликлар Россия кучларига қарши бош кўтармоқда\nРоссия қўшинлари Сурия ҳудудини истило қилишда давом этар экан, маҳаллий аҳолининг шиддатли ва ғазабнок қаршилигига дуч келмоқда.\nНоябрь ойи ўрталарида ижтимоий тармоқларда тарқалган видеоёзув маҳаллий аҳоли орасида норозилик кучайиб бораётганини кўрсатди – сурияликлар Кремль эгаллаб олишга уринаётган ҳудудларни назорат қилаётган Россия ҳарбий машиналарга қарата ёнувчи аралашмалар ва тошларни улоқтирганлар.\nНоябрь бошида Суриядаги бир қатор маҳаллий ОАВ ва ижтимоий тармоқлар фойдаланувчилари Россия ҳарбийларининг аҳоли томонидан тошбўрон қилинаётгани акс этган видеоёзувларни интернетга жойлаганлар.\nСуратлар ва видеоёзувларда Суриядаги Кобане шаҳрининг дарғазаб аҳолиси Россия автомашиналари карвонига қарата катта тошларни улоқтираётгани акс этган.\nAnha маҳаллий янгиликлар нашри чоп этган видеоёзувдан маълум бўлишича, айрим одамлар Россия ҳарбий полицияси белгиси туширилган машиналардан бирининг устига чиқиб олганлар.\nХудди шундай воқеалар Суриянинг бошқа жойларида ҳам бўлиб ўтган, жумладан 8 ноябрь куни ал-Муабаддада маҳаллий аҳоли россиялик ҳарбий автомобилларга ҳужум қилган.\nСизга мақола ёқдими?\nСиёсат * Мажбурий Фикр*\n1500 / 1500 Каптча *\nУч рангли қотиллар ва Аэрокосмик кучларнинг ўлим отрядлари [Уч рангли – Россия байроғига ишора]\nРоссиянинг инсониятга қарши жиноятлари давом этмоқда.\nРоссияга қарши ташвиқот. Баракалла. Яхши ишлаяпсизлар\nРоссиялик террорчилар Сурия фуқароларига қарши\nАфсуслар бўлсинки, Гитлердан ҳам ўтиб кетган Россия ҳарбий ҳаво кучлари Суриянинг оддий халқини қатлиом қилмоқда.\nБомба ҳужумлари туфайли 800 мингга яқин киши қочқинга айланиши ортидан Кремл Суриядаги «қирғин»да айбланмоқда\nМосква қўлловидаги Сурия ҳукумати ҳарбий кучлари декабрь ойидан бери мамлакат шимоли-ғарбида шиддатли ҳужумларни амалга оширмоқда.\nКремль қўлловидаги зўравонликлар Сурияда ярим миллиондан кўпроқ одамни кўчишга мажбур қилди\nҲафталар давомида амалга оширилган жадал ҳаво зарбалари ва қуруқликдаги қонли ҳужумлар натижасида бутун бошли шаҳарлар ҳувиллаб қолган. Ўз уйини тарк этишга мажбур бўлганларнинг аксари – 80 фоизи – аёллар ва болалардан иборат.\nСўнгги 3 ой ичида 400 минг суриялик Россиянинг бомба ҳужумлари туфайли ўз уйини ташлаб кетган\nРоссия ва унинг иттифоқчиси бўлган Сурия режими экстремистларга қарши кураш баҳонаси билан тинч фуқароларни нишонга олмоқда.\nҒалаба куни Кремл ташвиқотининг Европадаги русларга таъсири кўламини фош этди\nБерлинда яшовчи этник руслар бу кунни нишонлаш вақтида Кремл барча постсовет мамлакатларда илгари сураётган нарративларни такрорлашди, бироқ Марказий Осиёдаги кайфият бутунлай бошқача бўлди.\nРоссия Марказий Осиёга қаратилган ташвиқот кампаниясини жадаллаштирмоқда\nМосква Марказий Осиёдаги аудиториянинг онгини заҳарлаш ва Кремл нарративини рад этувчиларга ҳужум қилиш учун тролл ва ботлардан фойдаланиб, ахборот уруши олиб бормоқда.\nУкраинадаги мағлубият Россиянинг «енгилмас» қуроли ҳақидаги афсоналарни йўққа чиқарди\nРоссия президенти Владимир Путин ўз мамлакатининг янги авлоддаги «енгилмас» қуроллари ҳақида бир неча бор мақтанган эди. Украинадаги воқелик эса тамоман бошқача бўлиб чиқди.\nКекса жуфтлик Киев яқинидаги кичик ертўлада руслардан яшириниб яшагани маълум бўлди\n82 ёшли Степан Бороденко унинг энг мудҳиш хотиралари Иккинчи жаҳон уруши билан боғлиқ деб ўйларди. Аммо феврал ойида Россия Украинага бостириб кирганида унинг фикри ўзгарган.\nКарвонсарой тарқатмасига обуна бўлинг\nҲафтада икки марта охирги янгиликлар ва мақолалардан иборат тарқатма юборамиз\nРоссиянинг Украина билан уруши кундалик ҳаётингизга қандай таъсир қилди?\n– Яшаш қимматлашди\n– Беқарорлик ҳисси кучайди\n– Навбат менинг юртимга келиши мумкинлигидан хавотирдаман\n– Ҳеч қандай ўзгариш йўқ\n– Украинадаги урушдан бехабар эдим\nРоссия Украина билан урушга Молдовани ҳам тортмоқчими?\nМолдованинг Украина билан чегарадош бўлгинчи ҳудуди – Днестрбўйида 1500 нафар россиялик аскар бор. Россия Украина жануби орқали Днестрбўйига қуруқликдан йўлак очмоқчи, дейди расмийлар.


Марказ тамал тошини қўйиш тадбирига Қирғизистоннинг Жалолобод ҳамда Ўзбекистоннинг Наманган вилояти расмийлари қатнашди.\nҚирғизистоннинг Жалолобод вилояти Олабуқа туманидаги қирғиз-ўзбек чегарасига яқин ерда 19 июнь куни савдо-логистик марказининг қурилиши бошланди.\nҚирғиз-ўзбек савдо муносабатларини кучайтириш мақсадида қурилаётган марказ тамал тошини қўйиш тадбирига Қирғизистоннинг Жалолобод ҳамда Ўзбекистоннинг Наманган вилояти расмийлари қатнашди.\nСавдо логистик маркази Олабуқа туманининг Ўзбекистон билан чегарадош Баястан қишлоғидаги 20 гектар ерга қурилади. Марказни қураётган тадбиркор Улан Мақсимбековга кўра, бу ерда қирғиз-ўзбек қўшма корхоналари фаолият олиб бориши режалаштирилган.\n“Қўшма корхоналарни қурамиз. Хусусий тадбиркорларга ҳам иш ўринлари бўлади, инновацион марказлар ташкил этилади”, -дейди Улан Мақсимбеков.\nМарказда қишлоқ хўжалик ва гўшт маҳсулотларини сақлаш, уларни экспорт қилиш бўйича ишлар олиб борилади. Мазкур марказ филиалини Тошкент шаҳрида ҳам ташкил этиш режалаштирилган.\nЎзбекистонлик тадбиркор Туйғунжон Мусаев мазкур марказ орқали Қирғизистондан гўшт ва асал сотиб олмоқчилигини айтди:\n“Бизнинг маҳсулотлар Ўзбекистондан бу ерга келади. Бу ердан Ўзбекистонга маҳлсуот олиб ўтилади. Марказда Ўзбекистон савдо уйи деган филал қурилади. Бу ерда қилаётган ишларимиз Ўзбекистонда ҳам бўлади. Биз Қирғизистондан асосан гўшт ва чорва моллари сотиб олишдан манфатдормиз”,-деди Туйғунжон Мусаев.\nСавдо-логистик маркази қурилаётган Баястан қишлоғи Ўзбекистоннинг Косонсой ҳудуди билан чегарадош. Агарда марказ ишга тушса, Олабуқа туманидаги 2,5 минг фуқаро иш билан таъминланиши ҳам айтилди.\nҚирғизистон Министрлар кабинетининг Жалолобод вилоятидаги вакили Абсаттар Сирғабаевнинг айтишича, логистик марказнинг ишга тушиши билан Ўзбекистонга гўшт экспорт қилишга қулай шароит яратилади. Шу билан бирга терини қайта ишлашга имкон туғилади.\n“Чорва қўшни давлатга қонун доирасида ўтказилади. Айни пайтда чорвани Ўзбекистонга контрабанда қилиш кузатилмоқда. Аввал мол ва қўйлар Ўзбекистонга тирик сотилгани учун арзонроқ бўлган. Гўшт экспорти эса қимматроқ бўлади. Давлатга солиқ ҳам тушади. Мол бозор ишлайди. Терини, юнгни қайта ишлаш бўйича ҳам музокаралар ўтказилмоқда. Аҳолига иш ўринлари яратилади”, -деди расмий.\nҚирғизистон президенти Садир Жапаровнинг шу йил мартида Тошкентга қилган сафари чоғида, Қирғизистон ва Ўзбекистон ҳамкорлигини мустаҳкамлаш ва ривожлантиришга қаратилган бир қатор келишимлар имзоланган. Жумладан, Олабуқа туманидаги қирғиз-ўзбек чегарасига яқин ерда савдо –логистик марказини қуриш режалаштирилган эди.\nБироқ айтиш жоизки, Ўзбекистон Вазирлар Маҳкамасининг 2018 йил 22 июндаги "Жисмоний шахслар томонидан Ўзбекистон Республикасига товарларни олиб ўтиш тартибини такомиллаштиришга доир қўшимча чора-тадбирлар тўғрисида"ги қарори икки давлат чегарасидаги бозорлар фаолиятини ва чегарадан исталган маҳсулотнинг эмин-эркин ўтишини шубҳа остига қўяди.\nЧунки қарорда Ўзбекистон ҳудудига исталган миқдорда маҳсулот олиб киришга чекловлар бор. Масалан, қарорга асосан, эндиликда темир йўл ва дарё ўтказиш пунктлари орқали божхона чегарасини кесиб ўтганда – 1000 АҚШ доллари миқдорида ҳамда автомобиль йўли (пиёдалар йўли) ўтказиш пунктлари орқали божхона чегарасини кесиб ўтганда эса – 300 АҚШ доллари миқдорида товарларни 1 календарь ой давомида 1 донадан божхона тўловларисиз олиб кириш мумкин.


Ҳижоб тўсқинлик қилмайди: Заҳра Лари чиқишининг ёрқин лаҳзалари\nҲижоб кийган биринчи фигурали учувчи – БАА вакиласи Заҳра Лари Красноярскда бўлиб ўтаётган Бутунжаҳон қишки спорт универсиадасининг энг машҳур спортчи қизларидан бирига айланди.\nРоссиянинг Красноярскда шаҳрида Бутунжаҳон қишки спорт универсиада мусобақалари бўлиб ўтмоқда. БААдан бўлган Заҳра Ларининг тарихи бутун дунёни ҳайратга солди. У нафақат ўз мамлакатини шарафини халқаро мусобақаларда ҳимоя қилишга эришишди, балки Фигурали учиш халқаро федерацияси мусобақа қоидаларини ўзгартиришга ҳам муваффақ бўлди.\nФедерациянинг қабул қилган қоидаларига кўра бош кийимда фугурали учуш тақиқланади. Бироқ, БАА вакиласи учун ушбу қоидани қайтадан кўриб чиқиб, ўзгартиришга қарор қилишди. Эндиликда Заҳра Лари ҳижобда мусобақаларда иштирок этиши мумкин.\nSputnik Ўзбекистон фотожамланмасида мазкур жасур ва мафтункор спортчи қизнинг чиқишларини томоша қилишингиз мумкин.\nФигуристка Захра Лари\nЗахра Лари (ОАЭ) во время тренировки перед стартом соревнований по фигурному катанию на XXIX Всемирной зимней Универсиаде 2019. Захра Лари стала первой фигуристкой от ОАЭ, выступившей на международном уровне, и первой, которая выступила в хиджабе.\n© AFP 2018 / Andrea Solero\nEmirati junior figure skater Zahra Lari performs during the figure skating European Cup on April 12, 2012 in Canazei, northern Italy. 17-year-old Lari becomes the first Emirati figure skater to compete in an international competition with skaters from 50 countries taking part in the European Cup from April 9 to 13.\nZahra Lari of the United Arab Emirates performs in the Women's Free Skating program of Figure Skating competition at Makomanai Indoor Skating Rink at the Asian Winter Games in Sapporo, northern Japan, Saturday, Feb. 25, 2017.\nZahra Lari of the United Arab Emirates competes during the women short program at the Figure Skating-ISU Challenger Series in Oberstdorf, Germany, Friday, Sept. 29, 2017.\nZahra Lari of the United Arab Emirates performs during women's short program of Figure Skating competition at Makomanai Indoor Skating Rink at the Asian Winter Games in Sapporo, northern Japan, Thursday, Feb. 23, 2017.\nEmirati junior figure skater Zahra Lari poses during the figure skating European Cup on April 12, 2012 in Canazei, northern Italy. 17-year-old Lari becomes the first Emirati figure skater to compete in an international competition with skaters from 50 countries taking part in the European Cup from April 9 to 13.\nVIP-ҳимоя: олмос ва марварид билан безатилган ниқоблар\n12:03 25.11.2020 (Янгиланган 12:05 25.11.2020)\nЯпония пойтахтида қимматбаҳо тошлардан ясалган VIP-ниқоблар дўкони очилди. Унда 330 дона марварид билан безатилган ниқоб бир миллион иенага (9 640 $) сотилмоқда.\nТокиода қимматбаҳо ниқоблар сотиладиган Mask.com дўконида тасвирга олинган суратларни - Sputnik жамланмасида томоша қилишингиз мумкин.\nТокио дўконида марвариддан ясалган ниқоб - нархи 1 млн йен (9,640 $)\nТокиодаги қимматбаҳо ниқоблар дўкони.\nОлмос ва платинадан ясалган ниқоб - Токио\nТокиода дўкон ходими қимматбаҳо тошлардан ясалган ниқобни ушлаб турибди\nҚимматбаҳо тошлардан ясалган ниқоблар дўкони\nТокио, харидорлар VIP-ниқоблар дўконида\nҚимматбаҳо тошлардан ясалган ниқоб\nТокио, харидор VIP-ниқоблар дўконида.


Озодлик тингловчиларидан бирининг WhatsApp орқали Озодликка юборган видеосида мактаб ўқувчиларининг металлолом топшириш жараёни акс этган.\nСамарқанд шаҳридаги мактаблардан бирида бўлаётган бу жараёнда 10-12 ёшли болаларнинг оғир темир-терсакни судраб келаётгани ва темир-терсакларни зўрға кўтариб осма тарозига илаётгани тасвирланади.\nЎқувчилар йиғиб келган темир-терсак орасида автомбил ва тракторларнинг ишдан чиққан қисмлари, манзарали темир панжаралар, иситиш батареялари ва бошқа кўп нарсаларни бор.\nСамарқандда болалар металлолом топширмоқда\nЎзбекистон Президентининг жорий йилнинг 3 апрелдаги "2013 йилда металлолом жамғариш баланси, қора металл прокатини ишлаб чиқариш, ундан фойдаланиш тўғриси"даги 40/37-сонли фармойишига кўра, темир-терсак йиғиш мажбурияти барча ташкилотларга топширилган.\nБироқ, айни кунларда бу топшириқнинг асосий оғирлиги мактаб, коллеж-лицейлар ўқитувчи ва ўқувчилари зиммасига юклатилмоқда.\nСамарқанд шаҳридаги Ижтимоий-иқтисодиёт касб-ҳунар коллежининг исми сир қолишини сўраган ўқувчиларидан бирининг айтишича, агар ўқувчи металлолом топиб келолмаса, нақд пул тўлаши шарт:\n- Мактабда ҳам шу аҳвол эди, коллежга ўқишга кириб ҳам бу балодан қутилмадик. Ҳозир кераксиз темирни топишнинг ўзи амри-маҳол. Тополмасак ойига икки минг сўмдан пул тўлаймиз, деди коллеж ўқувчиси.\nИсми сир қолишини сўраган Самарқанд шаҳридаги мактаблардан бирининг директорига кўра, металлолом йиғиш топшириғи ҳокимиятдан келади:\n- Бизлар бу йил олти тонна топширдик. Бизларга ҳокимиятдан буйруқ берган. Металл топиб келгин дейди. Етти тонна режа қўйган. Мен буни мактабга қандай алоқаси борлигини ҳеч тушунмайман. Бир неча бор шу ҳақда гапиргандим. Лекин, улар ўқувчи дарсдан кейин бекор юрмасин, металл йиғсин дейди, деди мактаб директори.\nСамарқанд шаҳар ҳокимиятининг металлолом масаласи билан шуғулланувчи мулозими Анвар Холиқуловнинг иш телефони жавоб бермагани боис у билан боғланишнинг имкони бўлмади.\nСамарқандаги металлолом билан вазият Бухорода ҳам кузатилаётгани ҳақида гапиради бухоролик ўқитувчи Ғайбулла Бектошев. Ўқитувчининг айтишича, ўқувчилар зиммасига юклатилаётган бу топшириқдан на ўқувчига наф бўляпти ва на мактабга:\n- Металлолом топиб беролмасак, ҳар тонна планга 400 минг сўмдан нақд пул тўлашимиз керак. Бу мажбурий, топширмасак чора кўрадилар. Бизда энди ортиқча пул йўқ, шунга ўқитувчиларга ва ўқувчиларга металлолом солиғи солинади. Амаллаб, йиғиб топширяпмиз. Мен 12 йилдан буён мактабда завуч бўлиб ишлайман. Бироқ, ҳали бирор марта ҳам топширган металлоломга пул берилганига гувоҳ бўлган эмасман, деди Ғайбулла Бектошев.\nЎзбекистонда металлолом йиғиш мажбурияти олий ўқув юрти талабларига ҳам юклатилмоқда.\nЖорий йилнинг ноябрь ойида пахтадан қайтган Жиззах Педагогика институти талабаларига энди темир-терсак “солиғи” солинган эди.


26 май 2020, Тошкент вақти: 23:25\nТуғруқхонага канализация ўрнатиш ҳаражатлари учун аҳолидан жами 5 миллион сўм йиғиш зарурлигини айтишди.\nИюнь ойининг бошидан буён ушбу туғруқхона ходимлари уйма-уй юриб, аҳолидан таъмир учун пул йиғаяпти.\nБу ҳақда Озодликка хабар берган музработликка кўра, икки нафар ҳамшира келиб, туғруқхонани таъмирлаш ҳаражатлари учун ёрдам беришни сўраган:\n“Ҳар бир хонадондан 10 минг сўмдан йиғишаяпти. Бизникига келганига икки кун бўлди. Ремонт учун ёрдам беринглар, деб сўраяпти. Кимдир бераяпти. Кимдир эса йўқ”, дея хабар қилди исмини ошкор қилмаётганимиз музработлик манба.\nМаълум бўлишича, жорий йилнинг май ойи ўрталарида Музработ туманининг жами еттита маҳалласи аҳолисига хизмат кўрсатувчи туғруқхонани канализация йўқлиги боис ёпиш ҳақида юқоридан хабар келган.\nТуғруқхона раҳбарияти уни сақлаб қолиш учун аҳолидан пул сўрашга қарор қилган.\nУшбу туғруқхона ходимларидан бири, исмини очиқламаслик шарти билан айтишича, туғруқхона ишчи-хизматчиларидан ҳам пул йиғилмоқда.\n“Ҳозиргача маҳаллаларда уйма-уй юриб, аҳолидан жами 2 миллион сўм йиғдик. Кейин дўхтир, ҳамшира борми, ҳамманинг ойлигидан 30-40 минг, бировлардан 50 минг сўм қилиб ушлаб қолишаяпти. Энди беришга мажбурмиз. Бермасак туғруқхонани ёпишади. Ёпилса, ишсиз қоламиз. Шу пайтгача, канализациясиз ишлаб келаётгандик. Бирдан канализация бўлмаса, ёпамиз деб қолишди. Ҳозир уже 1,5 миллион сўмга канализация қувурларини олиб келишди. Ишлар кетаяпти”, дейди туғруқхона ходимларидан бири.\nМузработдаги маҳаллалардан бирининг фаолига кўра, аҳоли туғруқхона таъмири учун пулни ўз хоҳиши билан бераяпти:\n“Ҳеч кимни мажбурламадик. Фуқаролар ўзи ёрдам бераяпти. Ҳомиладор аёл туғиш пайти район марказига борганидан кўра, ўзимизда туғса яхшику. Шунга фуқаролар ўзлари тушунган ҳолда ёрдам беришаяпти. Бу туғруқхонадан Қўшмон, Денов, Гулистон, Боғиэрам, Файзиобод, Чегара, Қоракамар маҳаллалари аёллари фойдаланиб келаяпти”, деди исмини очиқламаётганимиз маҳалла фаоли.\nМузработ туман тиббиёт бирлашмаси мулозимлари “Гулистон” маҳалласида жойлашган туғруқхонадаги таъмир ишларига бюджетдан ажратилган маблағ билан фақат ҳомийлар берган пуллар сарфланаётганини айтишди.\nШу кунларда нафақат Музработда балки мамлакатнинг турли ҳудудларида тиббий муассасалар таъмири учун пул йиғиш кампанияси кетмоқда.\nЖумладан, Андижон шаҳридаги Шошилинч тиббий ёрдам марказида беморлар ва уларнинг яқинларидан шифохона таъмири учун пул талаб қилинмоқда.\nНаманганда эса шаҳар болалар касалхонаси 3 июндан бошлаб 15 кунга таъмир учун ёпилди ва шу муддат ичида ўтказиладиган таъмир ишлари учун дўхтирлар ва ҳамширалар иш ҳақининг бир қисми ушлаб қолинмоқда.\nЎзбекистонда давлат қарамоғида бўлган умумтаълим мактаблари, касб-ҳунар коллежлари, академик лицейларда таъмирлаш ишлари шу муассасада ўқийдиган талабаларнинг ота-оналари ва ишчи-ходимлари ҳисобидан амалга оширилиши кўп кузатилади.


Танани бошқариш сирлари — manzur.uz\nИнсон танаси дунёдаги энг ғаройиб механизмлардан бири. Ҳар қандай механизмни бошқариш ўзига хос сири бўлгани каби танани бошқаришнинг ҳам ўз усуллари бор. Биз сизга кундалик ҳаётда асқотадиган, ҳаётингизни енгиллаштирадиган оддий ва самарали усулларни тавсия этамиз.\nmanzur.uz / 23.11.2019 213\nОғриқни енгиллаштириш учун шундай қилиш керак: бир бўлак музни бош ва кўрсаткич бармоқларингиз орасига кафтингизнинг ташқи томонидан суртинг. Тиш оғриғи босилади. Бу шундай изоҳланади: кафтнинг ушбу қисмидаги асаб толаларини тинчлантириш мияга оғриқ сигналлари жўнатилишини тўхтатади.\nПуфакча пайдо бўлмаслиги учун куйган жойга бу қўлингиз бармоғининг ёстиқчаси билан босиб туринг. Бу усулни доктор Лиза ДеСтефано тавсия этади. Оғриқни пасайтириш учун эса совуқ сувдан фойдаланинг. Ўта ҳаяжонланган пайтда нима қилиш керак Врач Бэн Эбо бу ҳолда бош бармоққа пуфлашни тавсия қилади. Қизиқ факт: бош бармоқнинг ўз пульси бўлиб, уни тинчлантириш орқали юрак уришини ҳам тинчлантириш мумкин экан. Бармоғингизга пуфлаганингизда у совийди ва бу юракни тинчлантиради.\nБурундан қон келганда нима қилиш керак?\nБир парча мато олиб, танглайнинг бурун остидаги қисмига қўйинг, сўнгра бармоғингиз билан маҳкам босинг – бу доктор Питер Десморенинг маслаҳати. Қон оқиши артерия босилгани учун тўхтайди. Лекин қон оқиши 5-10 дақиқа давомида тўхтамаса, албатта, шифокорга мурожаат қилинг!\nКимнидир яхшироқ эшитиш учун нима қилиш керак?\nЭмлашдан қўрққанда нима қилиш керак?\nБу усул жиғилдон қайнашининг олдини олади. Чап ёнбошингиз билан ётинг, дейди гастроэнтеролог Энтони А. Старполи. Шунда ошқозонингиз пастроқда бўлади ва кислота томоғингизга ўтмайди. Шунингдек, овқатланиб бўлган заҳоти ухлаш мутлақо тавсия этилмайди, 2-3 соатдан кейин ухлашга ётиш лозим.\nБу ҳолат кўпчиликка таниш бўлса керак. Танглайдаги асаб толалари музлагани учун мия бутун тана музлаб қолди, деган қарорга келгани учун ушбу ҳолат юз беради. Бунга жавобан танани иситиш жараёни бошланади ва бош оғриғи вужудга келади. Оғриқни қолдириш учун тилингиз юзасини танглайингизга тегизинг.\nБошни чапга-ўнгга силкитиш керак, дейди Лиза Де Стефано. Увишиш асаб толаларининг қисилиши сабабли юзага келади. Қўлдан мияга сигнал узатувчи асаб тугунчалари бўйин орқали ўтади. Увишишдан фориғ бўлиш учун бу тугунчани бўшатиш лозим.\nТезда ухлаш учун нима қилиш керак?\nЭрталаб уйғонганингизда дарҳол ўрнингиздан туринг ва фақат кечқурун ухлаш вақти бўлганидагина ётоғингизга қайитинг. Бу организмингизга каравот уйқу билан боғлиқ эканлигини англашига ёрдам беради ва бошингиз ёстиққа тегиши билан ухлаб қоладиган бўласиз.\nЮгураётганда биқин санчиб қолса нима қилиш керак?\nБу ҳолатдан қутулиш учун ўнг оёқ ерга тушаётган пайтда нафас чиқариш керак. Гап шундаки, биқин санчиши жигарга босим тушиши туфайли юзага келади, унга босим тушишининг олдини олиш учун эса юқоридаги тавсияга амал қилиш лозим.\nСувга чуқурроқ шўнғиш учун нима қилиш керак?\nСув остида узоқроқ туриш учун доктор Жонатан Армбрустернинг тавсияси ёрдам беради. Сувга шўнғишдан олдин бир неча марта қисқа-қисқа нафас олинг. Шу тарзда сиз қўшимча 10 сонияга эга бўласиз. Ўпкада енгил гипервентиляция юз беради ва мия кислород етарли миқдорда олинди, деб ҳисоблайди.\nИнтернет манбалари асосида Шаҳризода тайёрлади.\nKalit so`zlar: маслаҳат, тана, тиш оғриғи